
ਐਂਜੇਲਾ ਜੌਨਸਨ

ਕਿੰਗਫਿਸ਼ਰ ਮਾਡਲ ਐਂਜੇਲਾ ਅੱਜ-ਕੱਲ੍ਹ ਖ਼ਾਨ ਭਰਾਵਾਂ ਦੀ ਪਹਿਲੀ ਪਸੰਦ ਬਣੀ ਹੋਈ ਹੈ। ਸਲਮਾਨ ਖ਼ਾਨ ਦੇ ਭਰਾ ਸੋਹੇਲ ਖ਼ਾਨ ਨੇ ਐਂਜੇਲਾ ਨਾਲ ਕੁਝ ਵੱਡੀਆਂ ਫ਼ਿਲਮਾਂ ਦੀ ਡੀਲ ਸਾਈਨ ਕੀਤੀ ਹੈ। ਜ਼ਿਕਰਯੋਗ ਹੈ ਕਿ ਬਾਲੀਵੁੱਡ ਵਿੱਚ ਜਿਸ ਵੀ ਅਭਿਨੇਤਰੀ ਦੇ ਸਿਰ ‘ਤੇ ਸਲਮਾਨ ਖ਼ਾਨ ਦਾ ਹੱਥ ਟਿਕਿਆ ਹੈ, ਉਸ ਨੇ ਪ੍ਰਸਿੱਧੀ ਹਾਸਲ ਕੀਤੀ ਹੈ ਤੇ ਹੁਣ ਸੋਹੇਲ ਨਾਲ ਡੀਲ ਕਰਕੇ ਐਂਜੇਲਾ ਵੀ ਇਸ ਕੈਂਪ ਦਾ ਹਿੱਸਾ ਬਣ ਗਈ ਹੈ। ਐਂਜੇਲਾ ‘ਅਮਰ ਅਕਬਰ ਐਂਥੋਨੀ’ ਦੇ ਰੀਮੇਕ ਵਿੱਚ ਤਿੰਨੇ ਖ਼ਾਨ ਭਰਾਵਾਂ ਸਲਮਾਨ, ਸੋਹੇਲ ਤੇ ਅਰਬਾਜ਼ ਨਾਲ ਨਜ਼ਰ ਆਵੇਗੀ। ਉਸ ਨੂੰ ਪਾਰਟਨਰ ਦੇ ਸੀਕਵਲ ਵਿੱਚ ਲੈਣ ਦੀ ਵੀ ਚਰਚਾ ਹੈ।ਦੇਖਿਆ ਜਾਵੇ ਤਾਂ ਇਸ ਸਮੇਂ ਐਂਜੇਲਾ ਦਾ ਕਰੀਅਰ ਡਾਵਾਂਡੋਲ ਸੀ ਤੇ ਉਸ ਨੂੰ ਸਲਮਾਨ ਜਿਹਾ ਮਜ਼ਬੂਤ ਸਹਾਰਾ ਮਿਲ ਗਿਆ ਹੈ। ਸੰਨੀ ਲਿਓਨ ਨੂੰ ਪਹਿਲਾਂ ਇਸ ਫ਼ਿਲਮ ਵਿੱਚ ਲਏ ਜਾਣ ਦੀ ਚਰਚਾ ਸੀ ਪਰ ਐਂਜੇਲਾ ਬਾਜ਼ੀ ਮਾਰ ਗਈ। ਐਸ਼ਵਰਿਆ ਰਾਏ ਤੇ ਕੈਟਰੀਨਾ ਕੈਫ਼ ਉਨ੍ਹਾਂ ਅਭਿਨੇਤਰੀਆਂ ‘ਚੋਂ ਹਨ, ਜਿਨ੍ਹਾਂ ਨੂੰ ਸਲਮਾਨ ਦਾ ਸਹਾਰਾ ਮਿਲਿਆ ਸੀ ਤੇ ਉਹ ਅੱਜ ਬਾਲੀਵੁੱਡ ‘ਤੇ ਰਾਜ ਕਰ ਰਹੀਆਂ ਹਨ।

ਪ੍ਰਸ਼ਨਃ ਐਂਜੇਲਾ ਜੌਨਸਨ ਕੌਣ ਹੈ?

ਉੱਤਰਃ ਐਂਜੇਲਾ ਜੌਨਸਨ ਕਿੰਗਫਿਸ਼ਰ ਮਾਡਲ ਹੈ।